****

**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**Проект !**

**ПОСТАНОВЛЕНИЕ**

**от 2014 година**

**ЗА изменение и допълнение на Наредбата за отпускане и изплащане на паричните обезще­тения за безработица, приета с Постановление № 32 на Министерския съвет от 2002 г.** (обн., ДВ, бр. 19 от 2002 г.; изм. и доп., бр. 74 от 2002 г., бр. 19 от 2004 г., бр. 15 от 2007 г., бр. 13 и 67 от 2009 г.; Решение № 9757 на Върховния административен съд от 2009 г. – бр. 88 от 2009 г.; изм. и доп., бр. 2 от 2010 г., бр. 13 от 2011 г., бр. 16 от 2012 г. и бр. 33 от 2013 г.)

Министерският съвет

**П о с т а н о в и:**

**§ 1.** В чл. 1 се правят следните изменения:

**1.** В ал. 1, т. 1 се отменя.

**2.** В ал. 3, т. 1 се отменя.

**§ 2.** В чл. 2, ал. 1 думите “документите по чл. 1, ал. 1, т. 1 и 3 или ал. 3, т. 1 – 4” се заменят с “документите по чл. 1, ал. 1, т. 3 или ал. 3, т. 2 – 4.”.

**§ 3.** В чл. 3 се правят следните изменения и допълнения:

**1.** В ал. 5, 6 и 9 думите “и съответните доказателства към нея” се заличават.

**2.** Създава се ал. 10:

“(10) Декларацията по образец съгласно приложениe № 5 се подава на хартиен носител или по електронен път чрез използване на квалифициран електронен подпис или персонален индетификационен код на подателя.”.

**§ 4.** В чл. 7 се правят следните изменения:

**1.** В ал. 4 думите “чл. 116, ал. 6, т. 1 КСО” се заменят с “чл. 116, ал. 6 КСО”.

**2.** В ал. 5 думите “чл. 114, ал. 4 КСО” се заменят с “чл. 114, ал. 5 КСО”.

**§ 5.** В чл. 8 се правят следните изменения:

**1.** Алинея 1 се изменя така:

“(1) Осигурителният стаж се установява с данните по чл. 5, ал. 4, т. 1 КСО, с трудови, служебни и осигурителни книжки и с документ по утвърден образец. Осигурителен стаж, придобит по законодателството на държава, с която Република България има сключен международен договор в областта на социалното осигуряване, се удостоверява с документ, предвиден в съответния договор”.

**2.** В ал. 2, т. 2 думите “по чл. 4, ал. 1 КСО” се заличават.

**§ 6.** В § 5 от Преходните и заключителни разпоредби думите “чл. 54а, ал. 7 КСО” се заменят с думите “чл. 54л КСО”.

**§ 7.** В Приложение № 1 и 3 в текста “ПРИЛАГАМ следните документи” думите “3. Документ от Агенцията по заетостта за регистрация като безработен.” се заличават.

**§ 8.** ВПриложение № 5 думите “ПРИЛАГАМ като доказателства следните документи: 1. ......... 2. ............ 3. ............ 4. ...........” се заличават.

**§ 9.** В Приложение № 6 изречението „За деклариране на неверни данни нося наказателна отговорност по чл. 313 от Наказателния кодекс.“ се заменя с:

“ Декларирам, че не съм направил отказ от наследство по реда на Закона за наследството.

За деклариране на неверни данни нося наказателна отговорност по чл. 313 от Наказателния кодекс.”.

**§ 10.** В Приложения № 1, 3 – 6 думите “До Директора на Районното/СтоличноТО управление “Социално осигуряване” се заменят с “До Директора на Териториалното поделение на Националния осигурителен институт”.

## ЗАКЛЮЧИТЕЛНА РАЗПОРЕДБА

**§ 11.** Постановлението влиза в сила от 1 януари 2014 г. с изключение на   
§ 1, 2 и 7, които влизат в сила от 1 април 2014 г.

**МИНИСТЪР-ПРЕДСЕДАТЕЛ:**

**ПЛАМЕН ОРЕШАРСКИ**

**ЗА ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**НИНА СТАВРЕВА**

**ГЛАВЕН СЕКРЕТАР НА**

**МИНИСТЕРСТВО НА ТРУДА И**

**СОЦИАЛНАТА ПОЛИТИКА:**

**СТОЯН СТОЯНОВ**

**ДИРЕКТОР НА ДИРЕКЦИЯ**

**„ТРУДОВО ПРАВО, ОБЩЕСТВЕНО ОСИГУРЯВАНЕ**

**И УСЛОВИЯ НА ТРУД”:**

**ЕМИЛ МИРОСЛАВОВ**